wannaphong/clean_thaiwikipedia huggingface dataset:
# จังหวัดสุรินทร์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
การเลือกตั้งสมาชิกสภาผู้แทนราษฎรจังหวัดสุรินทร์ พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)รายงานวิจัยการเลือกตั้งสมาชิกสภาผู้แทนราษฎร พ.ศ. 2526. กรมการปกครอง กระทรวงมหาดไทย. 2526

 ภาพรวม 

 ผลการเลือกตั้งแบบแบ่งเขต 

เขต 1 • เขต 2 • เขต 3
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองสุรินทร์, อำเภอปราสาท, อำเภอจอมพระ, อำเภอกาบเชิง และกิ่งอำเภอลำดวน

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอศีขรภูมิ, อำเภอสังขะ, อำเภอสำโรงทาบ และกิ่งอำเภอบัวเชด

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอรัตนบุรี, อำเภอท่าตูม, อำเภอชุมพลบุรี และอำเภอสนม
# ประเทศลิทัวเนียในโอลิมปิกฤดูร้อน 2008
ลิทัวเนีย เข้าร่วมการแข่งขันโอลิมปิกฤดูร้อน 2008 ที่ปักกิ่ง สาธารณรัฐประชาชนจีน ตั้งแต่วันที่ 8 สิงหาคม ถึง 24 สิงหาคม 2008

 เหรียญรางวัล 
 เหรียญ ชื่อ กีฬา อีเวนต์     เรือใบ  เลเซอร์ราดีลหญิง     ปัญจกีฬาสมัยใหม่  ชาย     มวยปล้ำ  มวยปล้ำเกรโก-โรมัน 120 กก.ชาย     กรีฑา  ขว้างจักรชาย     ปัญจกีฬาสมัยใหม่  ชาย
# จังหวัดสุรินทร์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
การเลือกตั้งสมาชิกสภาผู้แทนราษฎรจังหวัดสุรินทร์ พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2519 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)รายงานวิจัยการเลือกตั้งสมาชิกสภาผู้แทนราษฎร พ.ศ. 2522. กรมการปกครอง กระทรวงมหาดไทย. 2523

 ภาพรวม 

 ผลการเลือกตั้งแบบแบ่งเขต 

เขต 1 • เขต 2 • เขต 3
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองสุรินทร์, อำเภอปราสาท, อำเภอจอมพระ, กิ่งอำเภอกาบเชิง และกิ่งอำเภอลำดวน

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอศีขรภูมิ, อำเภอสังขะ, อำเภอสำโรงทาบ และกิ่งอำเภอบัวเชด

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอรัตนบุรี, อำเภอท่าตูม, อำเภอชุมพลบุรี และอำเภอสนม
# ซาติน
ซาติน  เป็นประเภทของผ้าทอที่มีเนื้อผ้ามันเงา เรียบ โดยทั่วไปจะมีพื้นผิวด้านบนเป็นมันและด้านหลังเป็นด้าน ผ้าชนิดนี้ไม่ทนทานและขาดง่าย เป็นหนึ่งในประเภทการทอผ้าพื้นฐานสามประเภท นอกเหนือจากการทอลายขัด (plain weave) และการทอลายทแยงมุม (twill)

การทอผ้าซาติน มีลักษณะเด่นคือ เส้นยืน (warp yarn) มากกว่าหรือเท่ากับ 4 เส้น ทับเส้นพุ่ง 1 เส้น (weft yarn) และทำซ้ำแบบนี้ไปเรื่อย ๆ จนได้เป็นผืนผ้าขึ้นมา
# กิดดียะฮ์
กิดดียะฮ์ (,) เป็นโครงการเมกะโปรเจกต์ด้านความบันเทิงและการท่องเที่ยวที่วางแผนไว้ในกรุงริยาด ประเทศซาอุดีอาระเบีย โดยการก่อสร้างเริ่มขึ้นในช่วงต้นปี ค.ศ. 2019 โครงการนี้เดิมมีกำหนดเปิดในปี ค.ศ. 2023 แต่ ณ ปี ค.ศ. 2024 โครงการใหญ่หลายแห่ง รวมถึงซิกซ์แฟลกส์ คิดดิยา ซิตี้ สวนน้ำอวาราเบีย และสนามแข่ง ฟอร์มูลาวัน ยังไม่แล้วเสร็จ (โดยสนามแข่งมีกำหนดเปิดในปี ค.ศ. 2027) โครงการนี้เป็นส่วนหนึ่งของแผนวิสัยทัศน์ซาอุดีอาระเบีย ค.ศ. 2030 ที่มุ่งหมายจะกระจายเศรษฐกิจของประเทศ
# บริษัทเอกชน
บริษัทเอกชน (หรือเรียกโดยย่อว่า private company) คือบริษัทที่มีหุ้นและสิทธิหรือภาระผูกพันที่เกี่ยวข้องซึ่งไม่ได้เสนอขายให้กับประชาชนทั่วไปกับสาธารณะในตลาดจดทะเบียน ในทางกลับกันหุ้นของบริษัทจะมีการเสนอขาย ซื้อขายหรือแลกเปลี่ยนแบบส่วนตัว หรือที่เรียกอีกอย่างว่า "over-the-counter" 

บริษัทเอกชนมักเป็นที่รู้จักน้อยกว่าบริษัทที่จดทะเบียนในตลาดหลักทรัพย์ แต่ยังคงมีความสำคัญอย่างยิ่งต่อเศรษฐกิจโลก ตัวอย่างเช่น ในปี 2008 บริษัทเอกชนที่ใหญ่ที่สุด 441 แห่งในสหรัฐอเมริกา มีสัดส่วน 1.8 ล้านเหรียญสหรัฐ มีรายได้ถึงล้านล้านเหรียญสหรัฐและมีพนักงาน 6.2 ล้านคน ตามรายงานของนิตยสาร Forbes
# เอ็กซ์โป 2030
เอ็กซ์โป 2030  เป็นงานเวิลด์เอ็กซ์โปที่กำลังจะมาถึง ซึ่งจัดและได้รับการรับรองโดยสำนักนิทรรศการนานาชาติ (BIE) โดยจะจัดขึ้นที่ริยาดห์ ซาอุดีอาระเบีย งานนี้จะจัดขึ้นเป็นระยะเวลาห้าเดือน ในช่วงครึ่งหลังของปี ค.ศ. 2030 และต้นปี ค.ศ. 2031 พิธีเปิดมีกำหนดจัดขึ้นในวันที่ 1 ตุลาคม ค.ศ. 2030 และพิธีปิดมีกำหนดในวันที่ 31 มีนาคม ค.ศ. 2031 ริยาดห์จะเป็นเมืองอาหรับแห่งที่สองที่เป็นเจ้าภาพจัดงานเอ็กซ์โป ต่อจากดูไบ สหรัฐอาหรับเอมิเรตส์ในปี ค.ศ. 2020

 ธีม 
ธีมของงานเอ็กซ์โปคือ "ยุคแห่งการเปลี่ยนแปลง: ร่วมกันสู่อนาคตที่มองการณ์ไกล" โดยมีธีมย่อยคือ "วันพรุ่งนี้ที่แตกต่าง" "การรับมือกับสภาพภูมิอากาศ" และ "ความเจริญรุ่งเรืองสำหรับทุกคน"

 ประเทศที่เข้าร่วม
# สนามกีฬาเมอร์เซเดส-เบนซ์
สนามกีฬาเมอร์เซเดส-เบนซ์  เป็นสนามกีฬาพร้อมหลังคาเลื่อนเปิด-ปิดได้และสนามกีฬาหลากหลายวัตถุประสงค์ ตั้งอยู่ในแอตแลนตา รัฐจอร์เจีย สหรัฐอเมริกา เปิดใช้งานครั้งแรกในปี ค.ศ. 2017 เพื่อแทนที่จอร์เจียโดม โดยเป็นสนามเหย้าของแอตแลนตา ฟอลคอนส์ จากลีกฟุตบอลแห่งชาติ (NFL) และ แอตแลนตา ยูไนเต็ด เอฟซี จากเมเจอร์ลีกซอกเกอร์ (MLS) สนามกีฬาแห่งนี้เป็นกรรมสิทธิ์ของรัฐบาลรัฐจอร์เจีย ผ่านทางจอร์เจียเวิลด์คองเกรสเซ็นเตอร์ออโธริตี และดำเนินงานโดยเอเอ็มบีกรุ๊ป ซึ่งเป็นองค์กรแม่ของฟอลคอนส์และสโมสรฟุตบอลแอตแลนตายูไนเต็ด ในปี ค.ศ. 2016 ต้นทุนการก่อสร้างทั้งหมดของสนามถูกประเมินไว้ที่ 1.6 พันล้านดอลลาร์สหรัฐ

สนามกีฬาเปิดใช้งานอย่างเป็นทางการเมื่อวันที่ 26 สิงหาคม ค.ศ. 2017 ด้วยการแข่งขันพรีซีซันของฟอลคอนส์กับอริโซนา คาร์ดินัลส์ แม้ว่าระบบหลังคาเลื่อนเปิด-ปิดได้จะยังสร้างไม่เสร็จสมบูรณ์ในขณะนั้น อีเวนต์หลายรายการที่เคยจัดในจอร์เจียโดมได้ย้ายมายังสนามเมอร์เซเดส-เบนซ์หลังจากสร้างเสร็จ เช่น การแข่งขันฟุตบอลชิงแชมป์เซก และ พีชโบวล์ ในปี ค.ศ. 2018 สนามแห่งนี้ได้จัดการแข่งขันชิงแชมป์แห่งชาติฟุตบอลวิทยาลัยรอบรองชนะเลิศ เมเจอร์ลีกซอกเกอร์คัพ 2018 (เนื่องจากแอตแลนตา ยูไนเต็ด เอฟซีมีความได้เปรียบในการเป็นเจ้าบ้าน) และจัดซูเปอร์โบวล์ ครั้งที่ 53 ในปี ค.ศ. 2019 สนามเมอร์เซเดส-เบนซ์ยังมีกำหนดจัดการแข่งขันชิงแชมป์แห่งชาติฟุตบอลวิทยาลัยรอบรองชนะเลิศ 2025 และซูเปอร์โบวล์ ครั้งที่ 62 ในปี ค.ศ. 2028 รวมถึงการแข่งขันหลายนัดในฟุตบอลโลก 2026 อีกด้วย
# จังหวัดสุรินทร์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
การเลือกตั้งสมาชิกสภาผู้แทนราษฎรจังหวัดสุรินทร์ พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานผลการเลือกตั้งสมาชิกสภาผู้แทนราษฎร ๔ เมษายน ๒๕๑๙ (วิจัย ๑). กรมการปกครอง กระทรวงมหาดไทย. 2519

 ภาพรวม 

 ผลการเลือกตั้งแบบแบ่งเขต 

เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอศีขรภูมิ, อำเภอชุมพลบุรี, อำเภอท่าตูม, อำเภอรัตนบุรี, อำเภอจอมพระ, อำเภอสำโรงทาบ และกิ่งอำเภอสนม

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอเมืองสุรินทร์, อำเภอปราสาท, อำเภอสังขะ และกิ่งอำเภอกาบเชิง
# ซุปเปอร์ริช
ซุปเปอร์ริช  เป็นบริษัทรับแลกเงินตราต่างประเทศในประเทศไทย มีแบรนด์แบ่งออกเป็น 3 สีคือ สีส้ม สีเขียว และสีฟ้า ที่ดำเนินงานคนละบริษัทกัน แต่เป็นเครือญาติกัน

ประวัติ
สีส้ม
ซุปเปอร์ริชสีส้มเริ่มต้นธุรกิจจากการเป็นร้านแลกเงินที่เริ่มทำธุรกิจมาตั้งแต่ พ.ศ. 2508 ผู้ก่อตั้งคือ วิบูลย์ ตันติเวชยานนท์ ดำเนินงานในนาม บริษัท ซุปเปอร์ริช เคอเรนซี่ เอ็กซ์เชนจ์ (1965) จำกัด วิบูลย์นั้นแต่เดิมทำงานกับบริษัททัวร์ และเกิดเห็นช่องทางการแลกเปลี่ยนเงินตรา เงินต่างประเทศสะพัด มีทั้งนักท่องเที่ยวและนักลงทุน แรกเริ่มคือขี่มอเตอร์ไซค์รับแลกเงินตั้งแต่หัวถนนสีลม ถนนสุรวงศ์ แล้วก็ไปส่งให้ร้านรับแลกเปลี่ยนเงินเจ้าใหญ่ในตอนนั้น เปิดร้านชื่อ จิตรวานิชย์ ปัจจุบันคือเซ็นทรัลเวิลด์ เปิดร้านไปได้สักพักก็ถูกปล้นจนเจ้าของตึกไม่ให้เช่าร้านอีกจึงหาทำเลใหม่ บริเวณถนนราชดำริที่ตอนนี้คือสำนักงานใหญ่ในปัจจุบัน และตั้งชื่อว่า ซุปเปอร์ริช (SuperRich)

มีการจัดตั้ง ซุปเปอร์ริช เทอร์เทิล โดยบริษัท เนชั่น อินเตอร์เนชั่นแนล เอ็ดดูเทนเมนท์ จำกัด (มหาชน) ถือหุ้น ในสัดส่วน 51.0% และ บริษัท ซุปเปอร์ริช เคอเรนซี่ เอ็กซ์เชนจ์ (1965) จำกัด ถือหุ้นในสัดส่วน 49.0% โดยซุปเปอร์ริช เทอร์เทิล ได้เปิดร้านแลกเปลี่ยนเงินตราต่างประเทศแห่งแรกที่สถานีอโศก เมื่อเดือนกุมภาพันธ์ 2566

สีเขียว
เนื่องจากมีปัญหาในเรื่องของแนวทางการดำเนินธุรกิจที่ไม่เหมือนกัน จึงแยกไปเปิดบริษัทใหม่เมื่อ พ.ศ. 2542 เป็นแบรนด์ซุปเปอร์ริชสีเขียว ก่อตั้งโดยอภิชัย สุสมาวัตนะกุล ซึ่งมีศักดิ์เป็นน้องภรรยาของวิบูลย์ ตันติเวชยานนท์ บริษัทที่ดำเนินการชื่อ บริษัท ซุปเปอร์ริช (ไทยแลนด์) จำกัด หลังการระบาดทั่วของโควิด-19 ในประเทศไทย ได้เปิดแบรนด์ใหม่ชื่อ OH! Rich ภายใต้บริษัท เอส อาร์ ที ฟอเร๊กซ์ ซึ่งเป็นบริษัทของบุตรสาวของอภิชัย

สีฟ้า
พ.ศ. 2554 ลดาวัลย์ สุสมากุลวงศ์ น้องอีกคนของภรรยานายวิบูลย์ และเป็นพี่สาวของอภิชัย แยกออกมาตั้งกิจการรับแลกเงินอีกแห่ง ใช้ชื่อ Grand Superrich ใช้สีฟ้าเป็นสีหลักของแบรนด์ มีสำนักงานตั้งอยู่ที่ซอยราชดำริ 1 ถนนราชดำริ
# ถนนทหาร
ถนนทหาร เป็นถนนสายสั้น ๆ ในพื้นที่แขวงถนนนครไชยศรี เขตดุสิต กรุงเทพมหานคร มีความกว้าง 12 เมตร ขนาด 4 ช่องจราจร ระยะทาง 1.47 กิโลเมตร แนวเส้นทางเริ่มต้นต่อจากถนนประดิพัทธ์ที่แยกสะพานแดง จุดตัดกับถนนพระรามที่ 5 และถนนเตชะวณิช มุ่งหน้าไปทางทิศตะวันตก ข้ามคลองเปรมประชากรที่สะพานแดง ผ่านสถานที่ราชการของกองทัพไทยหน่วยงานต่าง ๆ ตัดกับถนนสามเสนและถนนประชาราษฎร์ สาย 1 ที่แยกเกียกกาย ผ่านสัปปายะสภาสถาน และสิ้นสุดที่แม่น้ำเจ้าพระยา

คาดว่าในสมัยก่อนนั้น พื้นที่รอบถนนเส้นนี้เป็นพื้นที่โล่ง ไม่มีชุมชนอยู่อาศัย จนกระทั่งต่อมากองทัพไทยได้นำหน่วยงานต่าง ๆ เข้ามาตั้งบริเวณถนนเป็นจำนวนมากตั้งแต่ถนนประดิพัทธ์ช่วงก่อนถึงแยกเทอดดำริ ถนนเส้นที่ต่อเนื่องมาจากถนนประดิพัทธ์จึงมีชื่อว่า ถนนทหาร มาจนถึงปัจจุบัน การตั้งหน่วยงานของกองทัพไทยซึ่งถือเป็นสถานที่ราชการ ยังเป็นสาเหตุสำคัญที่ทำให้ไม่สามารถขยายถนนทหารเพื่อเพิ่มช่องจราจรได้

ปัจจุบันมีการก่อสร้างสะพานเกียกกายขึ้น มีแนวเส้นทางแยกจากถนนจรัญสนิทวงศ์ ข้ามแม่น้ำเจ้าพระยามาเป็นทางยกระดับซ้อนทับบนถนนทหารตลอดเส้นทาง

 สถานที่บนถนน 

 หน่วยงานของกองทัพไทย 

 กรมการทหารสื่อสาร
 กรมสรรพาวุธทหารบก
 กรมทหารม้าที่ 1 รักษาพระองค์
 กองพลทหารปืนใหญ่ต่อสู้อากาศยาน
 กรมการอุตสาหกรรมทหาร

 สถานที่อื่น ๆ 

 สัปปายะสภาสถาน
 วัดแก้วฟ้าจุฬามณี
# จังหวัดสุรินทร์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
การเลือกตั้งสมาชิกสภาผู้แทนราษฎรจังหวัดสุรินทร์ พ.ศ. 2512 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อเดือนธันวาคม พ.ศ. 2500 2 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 5 คนรายงานวิเคราะห์ ผลการเลือกตั้งสมาชิกสภาผู้แทน 10 กุมภาพันธ์ 2512. กรมการปกครอง กระทรวงมหาดไทย. 2517

 ภาพรวม 

 ผลการเลือกตั้ง
# จังหวัดสุรินทร์ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
การเลือกตั้งสมาชิกสภาผู้แทนราษฎรจังหวัดสุรินทร์ ธันวาคม พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๒. กองเลือกตั้ง ส่วนการทะเบียนและเลือกตั้ง กรมมหาดไทย. 2502

 ภาพรวม 

 ผลการเลือกตั้ง
# จังหวัดสุรินทร์ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
การเลือกตั้งสมาชิกสภาผู้แทนราษฎรจังหวัดสุรินทร์ กุมภาพันธ์ พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2495 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๑. กองเลือกตั้ง ส่วนการทะเบียนและเลือกตั้ง กรมมหาดไทย. 2501

 ภาพรวม 

 ผลการเลือกตั้ง
# โรงพยาบาลจอห์น เอฟ. เคนเนดี เมโมเรียล
โรงพยาบาลจอห์น เอฟ. เคนเนดี เมโมเรียล  เป็นโรงพยาบาลในเครือบริษัทเทเนตเฮลธ์แคร์ ในเมืองอินดิโอ รัฐแคลิฟอร์เนีย สหรัฐ

 สถานะโดยทั่วไป 
โรงพยาบาลจอห์น เอฟ. เคนเนดี เมโมเรียล เป็นโรงพยาบาลดูแลผู้ป่วยฉุกเฉินทั่วไปในอินดิโอ โดยมีบริการฉุกเฉินพื้นฐานตั้งแต่ ค.ศ. 2006California Department of Health Services โรงพยาบาลแห่งนี้เป็นหนึ่งในสามแห่งในโคเชลลาแวลลีย์ และมีห้องพักมารดาหลังคลอดที่ใช้อยู่ตลอดเวลามากที่สุดแห่งหนึ่งของรัฐ นอกจากนี้ ใน ค.ศ. 2005 โรงพยาบาลดังกล่าวได้เปิดศูนย์สถานผดุงครรภ์แห่งใหม่เป็นส่วนหนึ่งของแผนการขยายโรงพยาบาลเพื่อเพิ่มห้องผ่าตัด, หน่วยดูแลผู้ป่วยหนัก และสนามบินเฮลิคอปเตอร์ฉุกเฉินที่เป็นคอนกรีตแห่งใหม่ และ ณ ค.ศ. 2008 โรงพยาบาลแห่งนี้มีความจุเตียงผู้ป่วยได้ 145 เตียง(1 January 2008). Tenet Healthcare finishes up deal, The Desert Sun(27 June 2008). Daniel Bowers Named CEO at John F. Kennedy Memorial Hospital, Business Wire

 ประวัติ 
สถานพยาบาลแห่งนี้เปิดให้บริการครั้งแรกในชื่อ "โรงพยาบาลชุมชนอินดิโอ" ใน ค.ศ. 1966 โดยมีเตียงผู้ป่วย 112 เตียง และสร้างขึ้นบนที่ดินที่เคยเป็นของผู้ก่อตั้งคือ ดร. เรย์นัลโด แคร์เรียน (ซึ่งเป็นชื่อเดียวกับถนน ดร. แคร์เรียน บูเลอวาร์ด)General Facts: JFK Memorial Hospital , Retrieved October 24, 2011 กระทั่งใน ค.ศ. 1975 โรงพยาบาลแห่งนี้ได้รับการซื้อจากอเมริกันเมดิคอร์ป ซึ่งเป็นเครือธุรกิจการดูแลสุขภาพระดับประเทศ โดยเจ้าของโรงพยาบาลแวลลีย์เมโมเรียลในเมืองอินดิโอเช่นกัน ซึ่งเดิมทีโรงพยาบาลแวลลีย์เมโมเรียลรู้จักกันในชื่อโรงพยาบาลกาซิตา (กระทั่งมีการเปลี่ยนชื่อในกลาง ค.ศ. 1964) และเปิดทำการในช่วงปลายคริสต์ทศวรรษ 1940(8 June 1975). Hospitals Merge, Los Angeles Times ("the partnership of doctors which owns Valley Memorial Hospital has announced purchase of the 112-bed Indio Community Hospital for an undisclosed price.")(14 September 1964). Southland: Indio Hospital Receives Eisenhower Lithographs, Los Angeles Times ("The former President was an outpatient at Valley Memorial (formerly Casita Hospital) last winter.")

ส่วนบริษัทเทเนต (ในตอนนั้นเป็นที่รู้จักในชื่อเนชันแนลเมดิเคิลเอนเตอร์ไพรส์) ได้ซื้อโรงพยาบาลแห่งนี้ในเดือนมิถุนายน ค.ศ. 1979(11 May 1979). National Medical Acquisition, The Wall Street Journal ("National Medical Enterprises Inc. said it agreed to acquire Indio Community Hospital, a 112-bed acute-care facility ...")Nursing career directory, p. 366 (1979) ("Indio Community Hospital is a 112-bed facility that was purchased by National Medical Enterprises in June 1979. Expansion of the facility and its bed capacity was begun in May, 1980 ...")(13 November 2002). JFK Memorial Hospital names CEO, The Desert Sun ("Tenet has owned and operated John F. Kennedy Memorial Hospital since 1979") ซึ่งต่อมาได้เปลี่ยนชื่อเป็นโรงพยาบาลจอห์น เอฟ. เคนเนดี เมโมเรียล ใน ค.ศ. 1984Laflin, Patricia Baker. Images of America: Indio, pp. 51–53 (2008)
# กีฬาทวิกีฬาฤดูหนาวในโอลิมปิกฤดูหนาว 2026 – รอบคัดเลือก
รอบคัดเลือกกีฬาทวิกีฬาฤดูหนาวในโอลิมปิกฤดูหนาว 2026 มีเกณฑ์การคัดเลือกและการจัดสรรโควตาในโอลิมปิกฤดูหนาว 2026

 การจัดสรรโควตา  
จำนวนโควตาทั้งหมดที่อนุญาตในการแข่งขันนี้คือ 210 คน (105 คนทั้งชายและหญิง) โควตา 93 ตำแหน่งแรกของแต่ละเพศจะถูกกำหนดจากคะแนนการแข่งขัน World Cup Nation Cup 2024/25 ส่วนโควตาสุดท้าย 12 ตำแหน่งของแต่ละเพศจะถูกจัดสรรโดยใช้รายการคะแนนการคัดเลือกของ IBU (ณ วันที่ 18 มกราคม 2026) สำหรับประเทศที่ยังไม่มีนักกีฬาผ่านการคัดเลือกโดยมีสูงสุดสองคนต่อประเทศ

จากการจัดอันดับสุดท้ายของการแข่งขัน World Cup 2024/25 ประเทศที่อยู่ในอันดับ 1-3 จะได้โควตานักกีฬาหกคน, อันดับ 4-10 จะได้โควต้านักกีฬาห้าคน, และอันดับ 11-20 จะได้สี่คนสำหรับทั้งชายและหญิง การจัดสรรโควตาสุดท้าย 12 ตำแหน่งของแต่ละเพศจะถูกกรอกแบบรายบุคคลจากรายการคะแนนคัดเลือกของ IBU โดยสูงสุดสองคนสำหรับแต่ละประเทศจากประเทศที่ยังไม่ผ่านการคัดเลือก สองที่นั่งจากโควตานี้จะมอบให้ประเทศเจ้าภาพหากยังไม่ผ่านการคัดเลือก นักกีฬาจากเจ้าภาพสามารถเข้าร่วมการแข่งขันในประเภททีมผลัดได้เฉพาะเมื่อพวกเขามีนักกีฬาที่ผ่านการคัดเลือกเพียงพอแล้ว การจัดสรรโควตาที่ไม่ได้ใช้จะถูกจัดสรรจากรายการคะแนนคุณสมบัติของ IBU ให้แก่ประเทศที่ยังไม่ได้คัดเลือกหรือลงแข่งได้เพียงหนึ่งคน สำหรับแต่ละประเภทการแข่งขันสามารถมีนักกีฬาจาก NOC ได้สูงสุด 4 คน ยกเว้น Mass Start ซึ่งยังสามารถคัดเลือกได้สูงสุด 6 คน

 เกณฑ์ขั้นต่ำ  
ในระหว่างฤดูกาล 2024/25 หรือ 2025/26 นักกีฬาจะต้องมีผลการแข่งขันสองรายการใน IBU Cup, Open European Championships, World Championships หรือ World Cup ในประเภทสปรินต์หรือบุคคลl และต้องมีคะแนนคัดเลือกของ IBU รวมไม่เกิน 150 หรือมีการจัดอันดับในอันดับครึ่งบนใน Junior World Championships สองครั้ง พวกเขาสามารถรวมทั้งสองเกณฑ์นี้ (หนึ่งในแต่ละประเภท) นักกีฬาทุกคนในทีมผลัดต้องตรงตามข้อกำหนดนี้ด้วย

 การจัดอันดับการคัดเลือก 

      นักกีฬาผ่านการคัดเลือก 6 คน      นักกีฬาผ่านการคัดเลือก 5 คน      นักกีฬาผ่านการคัดเลือก 4 คน      นักกีฬาผ่านการคัดเลือก 2 คนโดยคะแนนคัดเลือก IBU      นักกีฬาผ่านการคัดเลือก 1 คนโดยคะแนนคัดเลือก IBU

การจัดอันดับหลังจาก 11 จาก 26 รายการ
+ การจัดอันดับของฝ่ายชายตำแหน่งประเทศคะแนนใน Nations Cup 1 3719 2 3645 3 3206 4 3172 5 2746 6 2704 7 2704 8 2627 9 2575 10 2557 11 2485 12 2333 13 2023 14 1904 15 1810 16 1784 17 1749 18 1698 19 1557 20 1391 21 1291 22 1081 23 912 24 667 25 317 26 248 27 158 28 99 29 96 30 30 31 13

การจัดอันดับหลังจาก 11 จาก 26 รายการ
+ การจัดอันดับของฝ่ายหญิงตำแหน่งประเทศคะแนนใน Nations Cup 1 3674 2 3355 3 3338 4 3116 5 2771 6 2663 7 2645 8 2590 9 2563 10 2481 11 2447 12 2194 13 2106 14 2062 15 1902 16 1882 17 1756 18 1744 19 1520 20 1426 21 1161 22 1100 23 1048 24 492 25 458 26 236 27 99 28 87 29 77 30 41 31 0

 หมายเหตุ
# จังหวัดสุรินทร์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
การเลือกตั้งสมาชิกสภาผู้แทนราษฎรจังหวัดสุรินทร์ พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานผลการเลือกตั้งสมาชิกสภาผู้แทนราษฎร 26 มกราคม 2518. กรมการปกครอง กระทรวงมหาดไทย. 2518

 ภาพรวม 

 ผลการเลือกตั้งแบบแบ่งเขต 

เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอศีขรภูมิ, อำเภอชุมพลบุรี, อำเภอท่าตูม, อำเภอรัตนบุรี, อำเภอจอมพระ, อำเภอสำโรงทาบ และกิ่งอำเภอสนม

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอเมืองสุรินทร์, อำเภอปราสาท และอำเภอสังขะ
# น้ำงิม
น้ำงิม เป็นลำน้ำที่มีต้นน้ำเกิดจากดอยจี๋ในตำบลยอด อำเภอสองแคว จังหวัดน่าน ไหลผ่านอ่างเก็บน้ำน้ำงิม เข้าอำเภอปง จังหวัดพะเยา ไปรวมกับน้ำควรที่บ้านบุญยืน ตำบลนาปรัง กลายเป็นแม่น้ำยม ลำน้ำมีความยาว 75 กิโลเมตรสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๒ (อักษร ก-ธ) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : สำนักพิมพ์คณะรัฐมนตรีและราชกิจจานุเบกษา, ๒๕๕๙. (แก้ไขปรับปรุงข้อมูลเมื่อ พ.ศ. ๒๕๖๓)

จากการศึกษาชนิดปลาในลำน้ำงิมในจังหวัดพะเยา เมื่อ พ.ศ. 2561–2562 พบปลาทั้งหมด 11 วงศ์ 20 สกุล 27 ชนิด โดยแยกเป็นวงศ์ Cyprinidae จำนวน 8 สกุล 11 ชนิด วงศ์ Balitoridae จำนวน 3 สกุล 6 ชนิด วงศ์ Amblycipitidae จำนวน 1 สกุล 1 ชนิด วงศ์ Bagridae จำนวน 1 สกุล 1 ชนิด วงศ์ Sisoridae จำนวน 1 สกุล 2 ชนิด วงศ์ Belonidae จำนวน 1 สกุล 1 ชนิด วงศ์ Synbranchidae จำนวน 1 สกุล 1 ชนิด วงศ์ Mastacembelidae วงศ์ Ambassidae จำนวน 1 สกุล 1 ชนิด วงศ์ Gobiidae จำนวน 1 สกุล 1 ชนิด และวงศ์ Channidae จำนวน 1 สกุล 1 ชนิด
# โทรญีนา
โทรญีนา (เขียนเป็น TROJENA) เป็นสถานที่ท่องเที่ยวเชิงภูเขาที่อยู่ระหว่างการก่อสร้างใน นีออม จังหวัดตะบูก ซาอุดีอาระเบีย โทรญีนาเป็นหนึ่งในภูมิภาคที่ประกาศเป็นส่วนหนึ่งของ นีออม โดยตั้งอยู่ห่างจาก อ่าวอควาบา ประมาณ 50 กิโลเมตร (31 ไมล์) ครอบคลุมพื้นที่ทั้งหมด 60 ตารางกิโลเมตร (23 ตารางไมล์) มีความสูงตั้งแต่ 1,500–2,600 เมตร (4,900–8,500 ฟุต) เหนือระดับน้ำทะเล สถานที่ท่องเที่ยวแห่งนี้เป็นส่วนหนึ่งของ ซาอุดีอาระเบีย วิสัยทัศน์ 2030 และเมื่อมีการประกาศในปี ค.ศ. 2022 ได้วางแผนว่าจะเสร็จสมบูรณ์ภายในปี ค.ศ. 2026
# วัดธรรมมิการาม (จังหวัดพะเยา)
วัดธรรมมิการาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลขุนควร อำเภอปง จังหวัดพะเยา

วัดธรรมมิการาม หรือ วัดสบเกี๋ยง ตั้งวัดเมื่อวันที่ 3 สิงหาคม พ.ศ. 2559 ได้รับพระราชทานวิสุงคามสีมาเมื่อวันที่ 10 กุมภาพันธ์ พ.ศ. 2564

วัดได้จัดตั้งพิพิธภัณฑ์เมืองขุนควรขึ้น ภายในกุฏิไม้ทรงไทย เพื่อเก็บรวบรวมผ้ายันต์ชนิดต่าง ๆ ของทางล้านนาภาคเหนือ ผ้ายันต์ที่เก็บรักษาไว้มีกว่า 200 ผืน โดยมีอายุต่ำสุดประมาณ 50–70 ปี และมากสุดประมาณ 100 ปี ขึ้นไป นอกจากนี้ภายในยังเก็บรวบรวมพระพุทธรูปเก่าแก่ ยันต์ตะกรุดต่าง ๆ พระพุทธรูปงาช้าง คัมภีร์ตำราล้านนาต่าง ๆ ที่ตัวอักษรเป็นตัวเมืองล้านนา
# ซาอุดีวิชัน 2030
ซาอุดีวิชัน 2030 (ruʾyat al-suʿūdiyah alfayn thalāthūn, บางครั้งเรียกว่า โครงการ 2030) เป็นโครงการของรัฐบาลที่เปิดตัวโดยซาอุดีอาระเบีย ซึ่งมีเป้าหมายเพื่อให้เกิดความหลากหลายทางเศรษฐกิจ สังคม และวัฒนธรรม ตามวิสัยทัศน์ของมกุฎราชกุมารและนายกรัฐมนตรี มุฮัมมัด บิน ซัลมาน โครงการนี้ประกาศครั้งแรกเมื่อวันที่ 25 เมษายน ค.ศ. 2016 โดยรัฐบาลซาอุดีอาระเบีย

คณะรัฐมนตรีได้มอบหมายให้สภาด้านเศรษฐกิจและการพัฒนาซาอุดีอาระเบีย (CEDA) เป็นผู้ระบุและติดตามกลไกและมาตรการที่สำคัญสำหรับการดำเนินการตาม "ซาอุดีวิชัน 2030"

แม้จะมีความพยายามในการลดการพึ่งพาน้ำมันของซาอุดีอาระเบีย แต่  ซาอุดีอาระเบียยังคงพึ่งพารายได้จากน้ำมันอย่างมาก โดยวัดจากการมีส่วนร่วมในผลิตภัณฑ์มวลรวมภายในประเทศ (GDP) รายได้จากการคลัง และการส่งออก น้ำมันคิดเป็นประมาณ 40% ของ GDP ของซาอุดีอาระเบียและ 75% ของรายได้จากการคลัง นอกจากนี้ โครงการนี้ยังได้รับคำวิจารณ์อย่างหนักจากนักเคลื่อนไหวด้านสิทธิมนุษยชน โดยมีการกล่าวหาว่าแรงงานกว่า 21,000 คนเสียชีวิตในการทำงานในโครงการที่เกี่ยวข้องกับซาอุดีวิชัน 2030 ระหว่างปี ค.ศ. 2017 ถึง 2024 ตามการสอบสวนในปี ค.ศ. 2024
# ดอยช้างมูบ
ดอยช้างมูบ เป็นดอยในทิวเขาแดนลาวที่ตำบลแม่ฟ้าหลวง อำเภอแม่ฟ้าหลวง และตำบลโป่งงาม อำเภอแม่สาย จังหวัดเชียงราย มีความสูง 1,504 เมตรสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๒ (อักษร ก-ธ) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : สำนักพิมพ์คณะรัฐมนตรีและราชกิจจานุเบกษา, ๒๕๕๙. (แก้ไขปรับปรุงข้อมูลเมื่อ พ.ศ. ๒๕๖๓)

ดอยช้างมูบตั้งอยู่ใกล้ดอยตุงบริเวณเขตชายแดนไทยพม่า บนดอยเป็นที่ประดิษฐานสถูปดอยช้างมูบ เป็นเจดีย์ขนาดเล็ก ตั้งอยู่บนก้อนหินขนาดใหญ่ มีลักษณะเหมือนช้างหมอบอยู่ สภาพโดยรอบเป็นต้นโพธิ์ใหญ่และต้นสน นอกจากจะมีสวนรุกขชาติแม่ฟ้าหลวงที่มีชื่อเลื่องลือด้านสวนกุหลาบพันปี

ฐานปฏิบัติการดอยช้างมูบ หน่วยเฉพาะกิจทัพเจ้าตาก กองกำลังผาเมือง ซึ่งเป็นจุดท่องเที่ยวในเขตทหาร มีจุดกางเต็นท์ ร้านกาแฟ
# เซอร์ไวเวิลสุดแกร่งจากนางเอกของเกมจีบหนุ่ม
เป็นซีรีส์ไลต์โนเวลญี่ปุ่นเขียนโดยฮารุโนะฮิ บิโยริ และวาดภาพประกอบโดยฮิตาคิ ยู เผยแพร่ครั้งแรกเป็นเว็บโนเวลบนเว็บไซต์โชเซ็ตสึกะ นิ นาโรตั้งแต่เดือนมีนาคม พ.ศ. 2562 จนถึงเดือนพฤษภาคม พ.ศ. 2565 ก่อนที่จะเริ่มตีพิมพ์สิ่งพิมพ์โดยทีโอ บุ๊กส์ในเดือนเมษายน พ.ศ. 2564 การดัดแปลงเป็นมังงะที่วาดภาพประกอบโดยโคบาโตะ วาคาซะ เริ่มตีพิมพ์เป็นตอนในเว็บไซต์นิโกะ นิโกะ เซกะ ภายใต้แบรนด์คอมิกส์ โคโรนาของทีโอ บุ๊กส์ ในเดือนสิงหาคม พ.ศ. 2564 มีการประกาศดัดแปลงเป็นอนิเมะแล้ว

 สื่อ 
 ไลต์โนเวล 
เซอร์ไวเวิลสุดแกร่งจากนางเอกของเกมจีบหนุ่มเขียนโดยฮารุโนะฮิ บิโยริ ได้รับการตีพิมพ์บนเว็บไซต์โชเซ็ตสึกะ นิ นาโรตั้งแต่วันที่ 9 มีนาคม พ.ศ. 2562 จนถึง 22 พฤษภาคม พ.ศ. 2565 ต่อมาได้รับการตีพิมพ์โดยทีโอ บุ๊กส์และได้เริ่มตีพิมพ์เป็นไลต์โนเวลพร้อมภาพประกอบที่วาดโดยฮิตาคิ ยู ภายใต้สำนักพิมพ์ทีโอ บุนโกะเมื่อวันที่ 10 เมษายน พ.ศ. 2564 ได้ออกวางจำหน่ายไปแล้วจำนวน 9 เล่ม ณ วันที่ 15 มกราคม พ.ศ. 2568 ได้รับการแปลและตีพิมพ์เป็นภาษาไทยโดยสำนักพิมพ์กิฟท์บุ๊ค

 มังงะ 
การดัดแปลงเป็นมังงะที่วาดภาพประกอบโดยโคบาโตะ วาคาซะ เริ่มตีพิมพ์เป็นตอนในเว็บไซต์นิโกะ นิโกะ เซกะ ภายใต้แบรนด์คอมิค โคโรนาของทีโอ บุ๊กส์ เมื่อวันที่ 30 สิงหาคม พ.ศ. 2564 ตอนต่างๆ ของมังงะได้รับการรวบรวมตีพิมพ์เป็นเล่ม(ทังโกบง)จำนวน 6 เล่มเมื่อเดือนมกราคม พ.ศ. 2568

 อนิเมะ 
ประกาศการดัดแปลงเป็นอนิเมะเมื่อวันที่ 10 มกราคม พ.ศ. 2568
# เบอร์มิวดาในพาราลิมปิก
เบอร์มิวดา เข้าร่วมแข่งขันกีฬาพาราลิมปิกเป็นครั้งแรกในปี ค.ศ. 1996 และได้เข้าร่วมการแข่งขันพาราลิมปิกฤดูร้อนทุกครั้งตั้งแต่นั้นเป็นต้นมา โดยประเทศนี้ไม่เคยเข้าร่วมการแข่งขันพาราลิมปิกฤดูหนาว และยังไม่เคยได้รับเหรียญรางวัลใด ๆ ในการแข่งขันพาราลิมปิก

นักกีฬา เจสสิกา คูเปอร์ ลูอิส ได้เข้าร่วมการแข่งขันพาราลิมปิกถึงสามครั้ง ในปี ค.ศ. 2012, 2016 และ 2021

นักกีฬากลุ่มแรกที่เป็นตัวแทนของเบอร์มิวดาในการแข่งขันครั้งนี้ประกอบด้วยนักกีฬาขี่ม้า 4 คน ได้แก่ เคิร์สตี แอนเดอร์สัน ซึ่งเข้าแข่งขัน 3 ครั้งในปี ค.ศ. 1996, 2000 และ 2004 แซนดี มิตเชลล์ ซึ่งเข้าแข่งขัน 2 ครั้งในปี ค.ศ. 2004 และ 2008 ฟิลลิส ฮาร์ชอว์ เข้าแข่งขัน 1 ครั้งในปี ค.ศ. 1996 และอเล็กซานเดอร์ มิตเชลล์ เข้าแข่งขัน 1 ครั้งในปี ค.ศ. 2000 โดยจูดิธ เฮเกน เป็นหัวหน้าโค้ชของทีมในปี ค.ศ. 2004